પ્રારંભમાં જ પ્રદેશ પ્રમુખે રાજય સરકાર અને ભાજપ પર આકરા પ્રહાર કરી કહ્યું હતું કે ભાજપના રાજમાં સૌથી વધુ દુ:ખી ખેડૂત થયો છે અને દુ:ખી જનતા અને ખેડૂત આ પેટા ચૂંટણીમાં ભરપૂર જવાબ આપશે તેવી મને ખાતરી છે. આ તકે તેઓએ પણ ટેકાના ભાવે ખરીદી, મગફળી કૌભાંડ સહિતને ટાંકી ભાજપને નિશાન બનાવ્યું હતું. જયારે વિપક્ષના નેતાએ તો ખેડૂત મહાસંમેલનને સંબોધી રાજય સરકાર ઉપરાંત કોંગ્રેસમાંથી ભાજપમાં ગયેલા કુંવરજી બાવળિયા પર રીતસર વરસ્યા હતા.